text: La darrera setmana d'agost serà gratuïta a l'Aquaparc per acomiadar l'estiu | Esports
  Estadi comunal
  Infants i nadons
  Subvencions (tràmits)
  La darrera setmana d'agost serà gratuïta a l'Aquaparc per acomiadar l'estiu
  Es podrà accedir de franc a l'espai d'oci habilitat a l'Estadi Comunal Joan Samarra Vila entre el dimarts 27 d'agost i el diumenge, 1 de setembre. L'arribada de la Vuelta 2019 alterarà parcialment el funcionament de la instal·lació durant el cap de setmana vinent
  L'Aquaparc que s'ha instal·lat tot el juliol i agost a l'Estadi Comunal Joan Samarra Vila per oferir una alternativa d'oci refrescant a la ciutadania encara la recta final. Per acomiadar els darrers dies de funcionament, la instal·lació serà gratuïta per a tothom entre el proper dimarts, 27 d'agost, i el diumenge, 1 de setembre.
  L'espai estarà obert en els horaris habituals, d'11 a 19 hores de dimarts a dissabte (els dilluns tanca per descans setmanal) i d'11 a 15 hores el diumenge. Amb tot, el funcionament d'una part de les instal·lacions es veurà afectat per l'arribada de La Vuelta 2019 el cap de setmana vinent, per l'aterratge a l'Estadi Comunal dels diversos helicòpters que fan el seguiment de la prova ciclista. Així doncs, la zona de les piscines s'haurà de tancar tant el dissabte a la tarda com el diumenge (funcionarà dissabte d'11 a 14.30 h). La resta dels espais, amb els jocs inflables d'aigua, i àrees per refrescar-se, obriran amb normalitat.
  El Comú va posar en marxa l'Aquaparc a principi d'estiu davant de la impossibilitat d'obrir la piscina exterior del Centre Esportiu dels Serradells i com a opció lúdica per als mesos de calor. L'espai ha acollit durant el juliol una mitjana diària de 300 usuaris.